armvectores/hy_wikipedia_2023 huggingface dataset:
Վոդյանոե Վտորոե

Վոդյանոե Վտորոե (ուկրաիներեն՝ Водяне Друге), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Վոդյանոե Վտորոե գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չաղաթայ

Չաղաթայ (մոնղ․՝ Цагадай, միջին մոնղ․՝ ᠴᠠᠭᠠᠲᠠᠶ Čaɣatay, ույղ․՝ چاغاتايخان, չինարեն՝ 察合台, թուրքերեն՝ Çağatay, պարսկերեն՝ جغتای‎, դեկտեմբերի 22, 1183(1183-12-22), Մոնղոլիա - 1242, Ալմալիկ, Չինաստան), մոնղոլ խան։
Չինգիզ խանի երկրորդ որդին։
Մասնակցել է հոր արշավանքներին։ Նվաճած տիրույթները բաժանելիս 1224 թվականին հորից ստացել է միջինասիական տիրույթների մի մասը։ Չաղաթայի ռազմակայանը գտնվել է Իլի գետի հովտում։ Չաղաթայը համարվել է մոնղոլների սովորութային իրավունքի լավագույն գիտակ, խստորեն հետևել է իրեն ենթակա մարզերում մոնղոլական օրենքների կիրառմանը։


== Ծանոթագրություններ ==
Լա Պուերտա դե Սեգուրա

Լա Պուերտա դե Սեգուրա (իսպ.՝ La Puerta de Segura), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա դե Սեգուրա շրջանում։ Տարածքը կազմում է՝ 98 կմ2։ Բնակչությունը՝ 2653 մարդ (2010 թվականի տվյալներով)։ Հեռավորությունը պրովինցիայի վարչական լենտրոնից՝ 140 կմ։


== Արտաքին հղումներ ==
Ла-Пуэрта-де-Сегура
Մարսել Մեուվիս

Մարսել Մեուվիս (հոլ.՝ Marcel Meeuwis, հոկտեմբերի 31, 1980(1980-10-31), Goirle, Հյուսիսային Բրաբանդ, Նիդերլանդներ), հոլանդացի ֆուտբոլիստ, հանդես է եկել կիսապաշտպանի դիրքում։


== Կարիերա ==
Մեուվիսն իր առաջին պրոֆեսիոնալ պայմանագիրը կնքել է 2000 թ․ «Վիլլեմ II» ակումբի հետ, որն այդ ժամանակ հանդես էր գալիս բարձրագույն դիվիզիոնում։ Վարձավճարով խաղացել է առաջին դիվիզիոնում հանդես եկող «VVV֊Վենլո» ակումբի կազմում։ Վենլոյի կազմում ֆուտբոլիստը կարողացավ դառնալ ակումբի հիմնական խաղացողներից մեկը։ Վարձավճարային պայմանագրի ավարտից հետո Վենլոն նոր պայմանագիր է կնքում Մեուվիսի հետ։ Վենլոյի կազմում ֆուտբոլիստն անցկացրած 118 խաղերում կարողանում է դառնալ 10 գոլի հեղինակ։
2006 թ․ Մեուվիսը առաջարկ է ստանում «Ռոդա» ակումբի կողմից։ Ռոդայում անցկացրած 3 մրցաշրջանի ընթացքում ֆուտբոլիստն անցկացնում է 97 հանդիպում և դառնում 11 գոլի հեղինակ։
2009 թ․ մայիսի 21-ին Ռոդան համաձայնության է գալիս գերմանական «Բորուսիայի» հետ, և հուլիսի 1-ին Մեուվիսը պայմանագիր է կնքում նոր ակումբի հետ։ 2009 թ․ օգոստոսի 16-ին ֆուտբոլիստն իր առաջին խաղն է անցկացնում Բունդեսլիգայում, երբ թիմը մրցում էր «Հերթա» ակումբի հետ։
2013 թ․ մայիսին Մեուվիսը պայմանագիր է ստորագրում հոլանդական «Ֆեյենորդ» ակումբի հետ։


== Ծանոթագրություններ ==


== Հղումներ ==
Մեուվիսը weltfussball.de կայքում
Մեուվիսը fussballdaten.de կայքում
Մեուվիսը transfermarkt.com կայքում
Էլեն Դիմֆնա Քյուսաք

Էլեն Դիմֆնա Քյուսաք (անգլ.՝ Ellen Dymphna Cusack, սեպտեմբերի 22, 1902(1902-09-22), Արևմտյան  Վիալոնգ - հոկտեմբերի 19, 1981(1981-10-19)[…]), ավստրալիացի արձակագիր և թատերագիր։
Էլեն Քյուսաքը 1924 թվականին ավարտել է Սիդնեյի համալսարանը։ Նրա առաջին խոշոր ստեղծագործություններն են «Երկինքը կարմիր է առավոտյան» (բեմադրություն 1935 թվական) ռոմանտիկական դրաման և «Յունգֆրաու» (1936 թվական) հակաբուրժուական վեպը։ Գրել է նաև ռեալիստական սոցիալ-հոգեբանական դրամաներ («Գիսաստղերն արագ են անցնում», բեմադրություն 1943 թվական), հակապատերազմական պիեսներ («Խաղաղօվկիանոսյան դրախտ», 1956 թվական), ռասայական խտրականությունը դատապարտող վեպեր («Արևն աքսորական», 1955 թվական, «Սև կայծակ», 1964 թվական, «Խանձված ծառը», 1969 թվական)։


== Երկեր ==


=== Թատերգություններ ===
Safety First, 1927
Shallow Cups, 1933
Anniversary, 1935
Red Sky at Morning, 1935
Morning Sacrifice, 1943
Comets Soon Pass, 1943
Call Up Your Ghosts, 1945
Pacific Paradise, 1955


=== Վեպեր ===
Jungfrau, 1936
Pioneers on Parade, 1939
Come in Spinner, 1951
Say No to Death, 1951
Southern Steel, 1953
The Sun in Exile, 1955
Heat Wave in Berlin, 1961
Picnic Races, 1962
Black Lightning, 1964
The Sun is Not Enough, 1967
The Half-Burnt Tree, 1969
A Bough in Hell, 1971


== Ծանոթագրություններ ==


== Արտաքին հղումներ ==
Dymphna Cusack bibliography
North, Marilla. (2007) "Cusack, Ellen Dymphna (Nell) (1902–1981)". Entry in the Australian Dictionary of Biography. Melbourne: Melbourne University Press. Accesssed 11/11/2019 [1]
Spender, Dale (1988) Writing a New World: Two Centuries of Australian Women Writers, London: Pandora
Էնգելսբրանդ

Էնգելսբրանդ  (գերմ.՝ Engelsbrand), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 4260 մարդ է (2010 թվականի դեկտեմբերի 31–ի տվյալներով)։ Զբաղեցնում է 15,19 կմ² տարածք։ Պաշտոնական կոդը՝ 08 2 36 013։


== Ծանոթագրություններ ==


== Արտաքին հղումներ ==
պաշտոնական կայք
Քուին Էննս շրջան (Մերիլենդ)

Քուին Էննս շրջան (անգլ.՝ Queen Anne's County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.321 կմ² է, բնակչությունը՝ 47.798 մարդ (2010 թ. տվյալներով)։ Շրջկենտրոնն է Սենտերվիլ բնակավայրը։ Կազմավորվել է 1706 թ.։
(3459) Բոդիլ

(3459) Բոդիլ (անգլ.՝ Bodil), աստերոիդ աստերոիդների հիմնական գոտում։ Հայտնաբերվել է 1986 թվականի ապրիլի 2-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,244539 ա. մ., առավելագույնը մոտենում է 1,8618 ա. մ. հեռավորության վրա և հեռանում 2,6273 ա. մ.։ Արեգակի շուրջ մեկ ամբողջական պտույտ է կատարում 1228,26 երկրային օրվա ընթացքում, իր ուղեծրով շարժվելով միջինում 0,293098 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3459) Բոդիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խեդենեկյաններ

Խեդենեկյաններ, Խեդենիկյաններ, հայ իշխանական տոհմ Հայաստանի Վասպուրական նահանգում, 11-ից - 12-րդ դարերում։ Փաստորեն Արծրունյաց հայտնի նախարարական տան մի տարաճյուղն են և Խեդենեկյաններ են անվանվել միայն պատմագիտության մեջ։ 1021 թվականի արտագաղթից հետո Վասպուրականի «մեծ իշխան և վերակացու» է հիշվում Խեդենեկ Ա (Խեդենիկ), որին հաջորդում է որդին՝ Թոռնիկը։ Թոռնիկ Ա-ին հաջորդում է որդին՝ Աբդլմսեհ Ա-ն, որին էլ հաջորդում է նրա որդին՝ Թոռնիկ Բ-ն։ Թոռնիկ Բ-ի իշխանությունը ժառանգում է որդին՝ Թադևոսը (մոտ 1050-1060-ական թթ.), իսկ Թադևոսին՝ նրա որդի Թոռնիկ Գ, որի որդու՝ Աբդլմսեհի օրոք (XI դարի վերջ և XII դարասկիզբ) Վասպուրականը հարկատու էր սելջուկներին։ Աբդլմսեհն ստացել էր պրոտոկուրոպաղատի (առաջին կուրոպաղատ) բյուզանդական աստիճան և «թագավոր» տիտղոս։ Նա իր իշխանությունը մյուս գավառների վրա տարածելու նպատակով ամուսնացավ Կոգովիտ և Ծաղկոտն գավառների իշխան Ալուզի թոռ Մարիամի հետ։ 1113 թվականին Աբդլմսեհն իր որդուն՝ Դավիթ եպիսկոպոսին Աղթամարում օծել տվեց կաթողիկոս, որով հիմք դրվեց Աղթամարի կաթողիկոսությանը։ Աբդլմսեհին հաջորդեց մյուս որդին՝ Ալուզ-Ստեփանոսը (1121-մոտ 1125), որը վերաշինել տվեց թշնամիների ավերած բնակավայրերն ու բերդերը։ Ալուզ-Ստեփանոսի որդին՝ Խեդենեկ Բ, չնայած հարևան ամիրայությունների հաճախակի հարձակումներին, կարողացավ առժամանակ խաղաղ հարաբերություններ հաստատել նրանց հետ։ Խեդենեկ Բ-ից հետո Խեդենեկյանների իշխանությունը թուլացավ, կորցրեց իր տարածքի մեծ մասը։ Խեդենեկյանների վերջին շառավիղն էր (Արքայուն վերադիրով) Խեդենեկ Գ (XII դարի երկրորդ կես), որի իշխանությունը ամփոփված էր Աղթամարում։ Խեդենեկ Գ-ն արու զավակ չունենալով, Աղթամար կղզին կտակեց իր դուստր Մարիամի ամուսին Սեֆեդին Արքայունին, որից սերեց Սեֆեդինյանների գերդաստանը։


== Խեդենեկյանների տոհմածառը ==


== Ծանոթագրություններ ==
Անապատի նվաճում (ցուցահանդես)

Անապատի նվաճում, մասնագիտացված, հատուկ Expo ցուցահանդես, որը 1951 թվականի նոյեմբերի 13-ին ճանաչման ու հավանության էր արժանացել  ցուցահանդեսների միջազգային բյուրոյի (Bureau International des Expositions) 28-րդ գլխավոր ասամբլեայի կողմից և անց է կացվել 1953 թվականին Երուսաղեմի Համաժողովների կենտրոնում Բինյանեյ Հաումայում ( International Convention Center (Jerusalem), Binyanei Ha'uma): Ցուցահանդեսի գլխավոր թեմաներն էին անապատային տարածքների ջրարբիացումն ու բնակեցումը ։


== Պատմություն ==
Ցուցահանդեսի բացման հանդիսավոր արարողությունը կայացել է 1953 թվականի սեպտեմբերի 22-ին, Իսրայելի նախագահ Իցհակ Բեն Զվիի և վարչապետի պաշտոնակատար Մոշե Շարեթի մասնակցությամբ It lasted for 22 days, closing on 14 October. It was visited by 600,000 people.: Իրենց տաղավարներն են ունեցել 13 երկիր, դրանց թվում՝ Ամերիկայի Միացյալ Նահանգները (թեև այդ երկիրը բոյկոտել էր բացման արարողությունը)։ Մասնակիցների թվում էին նաև ՅՈՒՆԵՍԿՕն և Առողջապահության համաշխարհային կազմակերպությունը։
Խորհրդային Միությունը հրաժարվել էր մասնակցել այս Expo-ին։ 
Ցուցահանդեսի առնչությամբ թողարկվել է փոստային դրոշմանիշ, որի պատկերազարդման հեղինակը իսրայելցի նկարիչ Աբրամ Գեյմսն է։


== Ծանոթագրություններ ==
Զայցևո (այլ կիրառումներ)

Զայցևո, կարող է վերաբերել՝


== Ուկրաինայի բնակավայրեր ==
Զայցևո - գյուղ, Ուկրաինայի Դոնեցկի մարզի Արտյոմովսկիում
Զայցևո - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Զայցևո - քաղաքատիպ ավան, Ուկրաինայի Դոնեցկի մարզի Գորլովկայի քաղաքային խորհրդում


== Ռուսաստանի բնակավայրեր ==
Զայցևո - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Զայցևո - գյուղ Ռուսաստանի Լենինգրադի մարզի Գատչինսկի շրջանի կազմում։
Զայցևո - գյուղ Ռուսաստանի Լենինգրադի մարզի Գատչինսկի շրջանի կազմում։
Զայցևո - գյուղ Ռուսաստանի Լենինգրադի մարզի Վիբորգսկի շրջանի կազմում։
Զայցևո - գյուղ Ռուսաստանի Սմոլենսկի մարզի Գագարինսկի շրջանի կազմում։
Զայցևո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Զայցևո - գյուղ Ռուսաստանի Սմոլենսկի մարզի Յարցևսկի շրջանի կազմում։
Զայցևո - գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում
Նելեկսա

Նելեկսա (ռուս.՝ Нелекса), գետ Ռուսաստանում, հոսում է Կարելական ինքնավար հանրապետությունում։ Թափվում է Ստորին Կույտոյի լիճ։ Գետի երկարությունը 16 կմ է, ավազանի տարածքը 46 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետի ջրատնտեսային տեղամասը՝ Օնեժսկի, գետի ենթաավազանը Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015846
Հիդրոլոգիական ուսումնասիրությունների կոդը - 102001584
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չոքթո շրջան (Ալաբամա)

Չոքթո (անգլ.՝ Choctaw County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.367 կմ² է, բնակչությունը՝ 13.859 մարդ (2010 թ. տվյալներով)։ Շրջկենտրոնն է Բատլեր բնակավայրը։ Կազմավորվել է 1847 թ.։


== Ծանոթագրություններ ==
Մախարինցի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՄախարինցիՄախարինցի (ուկրաիներեն՝ Махаринці), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Մախարինցի գյուղում բնակվում էր 247 մարդ։ Բնակավայրը զբաղեցնում է 1,02 կմ² տարածք։ Բնակչության խտությունը կազմում էր 242,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորայր Հաջիյան

Նորայր Հաջիյան, ապրիլյան քառօրյա պատերազմի հերոս։


== Կենսագրություն ==
Նորայր Հաջիյանը ծնվել է 1976 թվականի հուլիսի 17-ին Բաքվում։ 1988 թվականին ընտանիքի հետ տեղափոխվել է Երևան։ Նորայրը սովորել է Ստեփանակերտի Մեսրոպ Մաշտոց համալսարանի տնտեսագիտության ֆակուլտետը։ 1992 թվականի դեկտեմբերից մինչև 1995 թվականի օգոստոսի վերջերն անդամագրվել է տարբեր կամավորական ջոկատների։ Այդ ջոկատների մեջ էին մտնում «Արամո-114» ԵԿ գումարտակը, Կորյուն Ղումաշյանի ԵԿ գումարտակը, «Արծիվ-24» ԵԿ ջոկատը։ Մասնակցել է Կոռնիձոր և Շուռնուխ գյուղերի պաշտպանությանը։ Ակտիվ մասնակցություն է ցուցաբերել Լաչինի (այժմ` Բերձոր), Քելբաջարի (այժմ` Քարվաճառ), Օմարի բարձունքի, Ղուբաթլուի, Մարտակերտի ինքնապաշտպանական մարտերին։ 1997-1998 թվականներին ժամկետային զինծառայության է անցել ԼՂՀ Ասկերանի շրջանում։ Երկար տարիներ աշխատել է «Ղարաբաղ-Տելեկոմ» ՓԲԸ-ում, իսկ վերջին տարում՝ ԼՂՀ գյուղի և գյուղատնտեսության աջակցության հիմնադրամում ։


== Մարտական գործողություներ ==
2016 թվականի ապրիլի 2-ին Նորայրը առաջիններից էր, ով կամավոր մեկնեց Արցախ։ Մասնակցել է Թալիշի ուղղությամբ ընթացող մարտական գործողություններին։ Ապրիլի 4-ի լույս 5-ի գիշերը, թեժ մարտերի ընթացքում զոհվել է հերոսի մահով։ ԼՂՀ Նախագահի հրամանագրով (հետմահու) պարգևատրվում է «Մարտական ծառայություն» (05.04.2016թ.) մեդալով։


== Մրցանակներ ==
«Դրաստամատ Կանայան» (04.05.2007 թվական)
«Վազգեն Սարգսյան» (14.09.2011 թվական)
ԼՂՀ «Մայրություն» մեդալ (09.05.2009 թվական)
ՀԿ «Մայրական երախտագիտություն» մեդալ (09.05.2009 թվական)
ՀՀ «Արամազդ» հուշամեդալ
«Մարտական ծառայություն» մեդալ (05.04.2016 թվական)


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 6-ին ժամը 17:00-ին, իսկ հուղարկավորությունը՝ 2016 թվականի ապրիլի 7-ին, ժամը 13:00-ին Երևանում ։


== Ծանոթագրություններ ==


== Արտաքին հղումներ ==
Նորայր Հաջիյան
Նորայր Միքայելի Հաջիյան Archived 2017-05-14 at the Wayback Machine.
Ապրիլյան պատերազմում զոհված Նորայր Հաջիյանի որդին իր բոլոր հաղթանակները նվիրում է հոր հիշատակին, 117 Ճանաչենք մեր հերոսներին. Նորայր Հաջիյան
Խոզենիկ

Խոզենիկ, գյուղական համայնք Արցախի Հանրապետության Շահումյանի շրջանում՝ Թարթառ գետի աջակողմյան վտակներից մեկի հովտում։


== Պատմություն ==
Խոզենեկ գյուղի պատմության ու մշակույթի վերաբերյալ պատմագրական և մատենագրական տվյալներ չեն պահպանվել։ Գյուղի տարածքում որևէ պատմամշակութային հուշարձաններ կամ դրանց հետքեր չեն պահպանվել, քանի որ եղած հուշարձանները 1923 թվականին ավերվել են քուրդ թուրքալեզու բնակիչների կողմից ովքեր այդտեղ բնակություն էին հաստատել, իսկ գյուղը լքել են 1991-1993 թվականն ընկած ժամանակահատվածը Արցախյան ազատամարտի ընթացքում։
Խորհրդային Միության ժամանակաշրջանում կոչվել է Ֆաթալիլար, որը վերանվանվել է Խոզենիկ 2000 թվականի հոկտեմբերի 3-ին։


== Ծանոթագրություններ ==
Սադմելի

Սադմելի (վրաց.՝ სადმელი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 760 մետր բարձրության վրա։ Շրջկենտրոն Ամբրոլաուրից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 529 մարդ։


== Ծանոթագրություններ ==
Պերմի ակադեմիական թատրոն

Պերմի ակադեմիական թատրոն  (մինչև 2007 թ.՝ Պերմի ակադեմիական թատրոն), դրամատիկական թատրոն Պերմում։ Հիմնադրվել է 1927 թվականին որպես բանվորաերիտասարդական թատրոն։ Գտնվում է քաղաքի կենտրոնում՝ Էսպլանադա հրապարակում։ Թատրոնի շենքը (1981, ճարտարապետներ Վ.Պ. Դավիդենկո և Վ. Ի.  Լյութիկովա) համարվում է տարածաշրջանային նշանակության ճարտարապետության հուշարձան։ Գեղարվեստական ղեկավարը Բորիս Միլգրամն է (2004-2008 և 2012 թվական)։


== Պատմություն ==
Թատրոնը հիմնադրվել է 1927 թ.-ին`որպես «աշխատտող-երիտասարդության թատրոն» (ТРАМ): Առաջին ներկայացումը եղել է   Պատյոմկին «Զրահանավը», որը ստեղծվել է  Գերգի Շենգելի դրամատիկ պոեմի հիման վրա (առաջնաելույթ՝ մարտի 14, 1927)։ 1927-1928 թվականներին թատրոնի առաջին գեղարվեստական ղեկավարն էր Բ. Մ. Նիկիտինը։
1929 թ. վերջին թատրոնը տեղափոխվել է Բոլշևիկյան փողոցի 116 հասցեում գտնվող Պերմի սինագոգի շենք։ 1931 թ.-ին,  ԽՄԿԿ(բ) Ուրալի տարածքային կոմիտեի որոշմամբ թատրոնը տեղափոխվեց Սվերդլովսկ։ 1938 թ. Պերմի մարզի կազմավորման ժամանակ Սվերդլովսկի շրջանից դուրս գալուց հետո թատրոնը վերադարձավ Պերմ։
Այդ ժամանակ այն կոչվում էր Կոմսոմոլսկայա պրավդայի անվան Պերմի դրամատիկական թատրոնը, որը գտնվում էր Մոտովիլիխեում՝ նախկին Առողջարանային տան (Mostovaya Street, 6) շենքում։ 1948 թ.-ին կոլտեկտիվը ստացավ մշտական շենք`վերակառուցված Լյուբիմովայի նախկին առանձնատանը (այժմ այստեղ է գտնվում Պերմի պտանի հանդիսատեսի թատրոնը)։


== Ծանոթագրություններ ==
Շապադան դու Սուլ

Շապադան դու Սուլ (պորտ.՝ Chapadão do Sul), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 25.865 մարդ՝ 2020 թվականի տվյալներով։ Գրավում է 3 850,693 կմ2 տարածք։ Բնակչության խտությունը կազմում է՝ 4,2 մարդ/կմ2։


== Պատմություն ==
Քաղաքը հիմնադրվել է 1987 թվականի դեկտեմբերի 23-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 354.824.763,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 25.229,29 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,826 (տվյալները ՄԱԿ-ի զարգացման ծրագրի)։


== Ծանոթագրություններ ==
Նիելա Տանարո

Նիելա Տանարո  (իտալ․՝ Niella Tanaro), կոմունա Իտալիայում՝ Պիեմոնտ մարզի Կունեո գավառում։
Բնակչությունը 1124 մարդ է (2008 թվականի տվյալներով)։ Բնակչության խտությունը 75 մարդ/կմ² է։ Տարածքը՝ 15 ։ Փոստային ինդեքս՝ 12060։ Հեռախոսային կոդ՝ 0174։
Բնակավայրի հովանավորն են համարվում սուրբ Յոակիմը և Աննան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0174 226102
Էլեկտրոնային հասցե՝ comune.niellatanaro@isiline.it
Գլխավոր կայք՝ http://www.comune.niellatanaro.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ակաբայի հնագիտական թանգարան

Ակաբայի հնագիտական թանգարան (արաբերեն՝ متحف آثار العقبة ), հնագիտական թանգարան Հորդանանի Ակաբա քաղաքում, Ակաբա պատմական նավահանգստի հարևանությամբ, Ակաբա դրոշակաձողին մոտ։


== Պատմություն ==
Շենքը, որտեղ տեղակայված է թանգարանը, եղել է Հաշիմիտ դինաստիայի հիմնադիր Ալ-Հուսեյն իբն Ալի ալ-Հաշիմիի պալատը։ Կառուցվել է 1917 թվականին։ Թանգարանը հիմնադրվել է 1989 թվականին, պաշտոնապես բացվել է 1990 թվականի հունվարի 1-ին։


== Հավաքածու ==
Թանգարանն ունի բրոնզեդարյան նմուշներ, որոնք վերջին տարիներին հայտնաբերվել են Ակաբայի մոտ գտնվող Tall Hujayrat Al-Ghuzlan հնագիտական վայրում և թվագրվում են մ. թ. ա. 4000 թվական։ Այս հայտնաբերումը կարևոր ապացույցն է այն բանի, որ Ակաբան տարածաշրջանի կենսունակ պղնձի արտադրություն ունեցող հնագույն բնակավայրերից մեկն է։ Թանգարանն ունի նաև 7-12-րդ դարերի նմուշների հավաքածու։ Թանգարանի առավել հայտնի հավաքածուներից է Ղուրանից չափածո մի մեծ արձանագրություն, որը կախված է քաղաքի 9-րդ դարի արևելյան դարպասի վերևում, ինչպես նաև Ֆաթիմյան խալիֆայության ոսկյա մետաղադրամներ և Մարոկկոյի Սեգելմասա թագավորության այլ մետաղադրամներ։


== Պատկերասրահ ==

		
		

		


== Ծանոթագրություններ ==
Ֆերդինանդ ֆոն Ռիխտհոֆեն

Ֆերդինանդ Պաուլ Վիլհելմ ֆոն Ռիխտհոֆեն (Richthofen) (մայիսի 5, 1833(1833-05-05)[…], Պոկոյ, Gmina Pokój, Namysłów County, Օպոլյան վոյևոդություն, Լեհաստան - հոկտեմբերի 6, 1905(1905-10-06)[…], Բեռլին, Գերմանական կայսրություն), գերմանացի աշխարհագրագետ և երկրաբան։


== Կենսագրություն ==
Կրթությունը ստացել է Բրեսլաու (այժմ՝ Վրոցլավ) և Բեռլինի համալսարաններում։ Բոննի (1875-79), Լայպցիգի (1883-86) և Բեռլինի (1886) համալսարանների պրոֆեսոր։ 1873 թվականից՝ Բեռլինի աշխարհագրական ընկերության պրեզիդենտ։ 1862 թվականից երկրաբանական հետազոտություններ է կատարել Կալիֆոռնիայում և Սիերա-Նևադայում։
1868-1872 թվականներին ճանապարհորդել է Չինաստանում։ Առաջ է քաշել լյոսերի առաջացման էոլային հիպոթեզը։ Գեոմորֆոլոգիայի հիմնադիրներից է։ 1886 թվականին առաջարկել է ռելիեֆի ձևերի ծագումնային դասակարգումը և տվել Ասիայի խոշորագույն բնական մարզերի բնութագիրը։ Նրա անվամբ է կոչվել Նանշանի լեռնաշղթաներից մեկը։


== Ծանոթագրություններ ==
Ձիթենի

Անվան այլ կիրառումների համար տե՛ս՝ Ձիթենի (այլ կիրառումներ)
Ձիթենի (լատ.՝ Olea), ձիթենազգիների ընտանիքի բույսերի ցեղ։ Հայտնի է մոտ 60 տեսակ։ Տնտեսական նշանակություն ունի միայն մեկը՝
եվրոպական ձիթենին (լատ.՝ Olea europea), մշակովի ձիթենին, ձիթապտղի ծառը։


== Կենսաբանական նկարագիր ==
Մշտադալար մերձարևադարձային պտղատու ծառ է՝ 4-12 մետր բարձրությամբ։ Ապրում է 400-500 տարի, երբեմն՝ 1000 և ավելի։ Սաղարթը՝ լայն բրգաձև երբեմն՝ կախված ճյուղերով։ Տերևները մանր են, երկար, նշտարաձև, օվալաձև, հակադիր, ապրում են 2-3 տարի։ Ծաղիկները մանր են, դեղնասպիտակավուն, երկսեռ՝ հավաքված 8-40-ական հուրանաձև ծաղկաբույլերում։ Պտուղը կորիզապտուղ է, էլիպսաձև, օվալաձև, կշիռը՝ 3-15 գրամ, հասա մաշկով, մանուշակագույն կամ սև, հաճախ մոմանման ֆառով։


== Քիմիական կազմ ==
Պտուղները պարունակում են 25-80% ձեթ, սպիտակուցներ, շաքարներ, պեկտինային ու անօրգանական նյութեր, վիտամիններ (B, C և A նախավիտամինը)։


== Նշանակություն ==
Ձիթապտուղը օգտագործվում է սննդի (թարմ և պահածոյացված ձևով) և բժշկության մեջ։ Ձեթը կիրառվում է օծանելիքի և տեքստիլ արդյունաբերության, իսկ բնափայտը (ամուր է, ունի լավ փայլ)՝ ատաղձագործության մեջ։ Ձիթենին բազմացվում է կտրոններով, պատվաստներով և սերմերով։ Ջերմասեր բույս է։


== Տարածում ==
Մշակվում է Իսպանիայում, Իտալիայում, Հունաստանում, Պորտուգալիայում, Թուրքիայում, Ալբանիայում, Ղրիմում, Վրաստանում, Թուրքմենստանում, Ադրբեջանում և այլուր։ Հայաստանում աճում է Նոյեմբերյանի և Մեղրիի շրջաններում։ Հայտնի է մոտ 500 սորտ, նախկին ԽՍՀՄ երկրներում՝ 80, լավագույններն են՝ Ասկալանո, Նիկիտսկայա-II, Կրուպնոպլոդնայա, Ղրիմի, Ադրբեջանական և այլն։


== Հոմանիշներ ==


== Դասակարգում ==


=== Տաքսոնոմիա ===


=== Տեսակներ ===


== Ծանոթագրություններ ==


== Գրականություն ==
Маслина — статья из Большой советской энциклопедии (Проверено 23 января 2009)
Борисова А. Г. Род 1147. Маслина — Olea L. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин и Е. Г. Бобров. — М.—Л.։ Изд-во АН СССР, 1952. — Т. XVIII. — С. 512—516. — 802 с. — 3000 экз.
Петяев С. И. Род 11. Маслина — Olea L. // Деревья и кустарники СССР. Дикорастущие, культивируемые и перспективные для интродукции. / Ред. тома С. Я. Соколов. — М.—Л.։ Изд-во АН СССР, 1960. — Т. V. Покрытосеменные. Семейства Миртовые — Маслиновые. — С. 484—488. — 544 с. — 2200 экз.


== Արտաքին հղումներ ==
El género Olea en Árboles Ibéricos
Մուրի և Մարիո

Մուրի և Մարիո (լատիներեն՝ Muri & Mario), Դանիայի մէջ գործող երգի խումբ։ Կազմվել է 2009 թ. Նախ ճանաչում է գտել youTube-ի մէջ, ապա Hitlist-ի վրա նշանավոր "Hun tog min guitar" և "Mambo" երգերով։
Անդամներն էն՝ Մուրի՝ արաբ ծագումով տանիացի Murad Mahmoud ու Սիցիլիայից իտալացի ծագումով Մարիո՝ Mario Sciacca։ Երգում են դանիերեն, իտալերեն և անգլերեն լեզուներով։


== Երգեր ==
2009։ "Mio amore"
2011։ "Tusind stykker"
2011։ "Cosa del amor"
2012։ "På netdate fandt vi sammen"
2012։ "Hun tog min guitar"
2013։ "Mambo"
2013։ "Amigo"
Բելովո (գյուղ, Ռեբրիխինսկի շրջան)

Բելովո (ռուս.՝ Белово), գյուղ Ռուսաստանի Ալթայի երկրամասի Ռեբրիխինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1545 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հալլա (գյուղ, Վասցելիինա շրջան)

Հալլա (էստ․՝ Halla), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Windows Server 2008 R2

Windows Server 2008 R2 - Սերվերային օպերացիոն համակարգ է։ Համարվում է Windows Server 2008-ի կատարելագործված տարբերակը։ Վաճառքի է հանձնվել 2009 թ. հոկտեմբերի 22-ին։ Ինչպես Windows 7-ը, Windows Server 2008 R2-ը օգտագործում է Windows 6.1 միջուկը։ Նոր հնարավորությունները իրենց մեջ ներառում են վիրտուալիզացիայի բարելավումը, նաև Active Directory և Internet Information Service 7.5 նոր տարբերակները։ Ապահովում է մինչև 256 պրոցեսորներ։ Windows Server 2008 R2-ը առաջին օպերացիոն համակարգն է, որը հասանելի է միայն 64 բիթային համակարգին։


== Պատմություն ==
Microsoft Professional Developers կոնֆերանսի ժամանակ ներկայացվեց Windows Server 2008 R2-ը, որպես Windows 7-ի սերվերային տարբերակ։
2009 թ. հունվարի 7-ին Windows Server 2008 R2-ի նախնական տարբերակը հասանելի դարձավ MSDN և Microsoft TechNet բաժանորդներին, ովքեր մասնակցում էին Windows 7 նախնական ուսումնական ծրագրին։
2009 թ. հունվարի 9-ին բոլորը արդեն կարող էին բեռնել նախնական տարբերակը Մայքրոսոֆթի բեռնավորման կենտրրոնից։
2009 թ. ապրիլի 30-ին Windows Server 2008 RC տարբերակը հասանելի դարձավ MSDN և TechNet բաժանորդներին։
2009 թ. մայիսի 5-ին Windows Server 2008 R2 հասանելի էր Մայքրոսոֆթի բեռնավորման կենտրոնում։
2009 թ. հուլիսի 14-ին ստեղծվեց GRMEXVOL_RU_DVD։
2009 թ. օգոստոսի 6-ին հասանելի էր արդեն Windows Server 2008 R2 RTM-ը, որը հասանելի էր միայն MSDN և TechNet բաժանորդներին։
2009 թ. օգոստոսի 20-ին բոլոր ցանկացողներին հասանելի արդեն 180 օր անվճար տարբերակը։ 
2009 թ. սեպտեմբերի 1-ին Windows Server 2008 R2 կարող էին նախապատվիրել։ Իսկ վաճառքը կայացավ 2009 թ. հոկտեմբերի 22-ին։


== Նոր բաղադրիչներ ==
Windows Server 2008 R2-ի նոր բաղադրիչներն են՝ Live Migration, Cluster Shared Volums և Hyper V ծրագրային ապահովումները։ Ջնջված օբյեկտների զամբյուղը ապահովում է Active Directory-ին։ Նոր բաղադրիչներից են նաև Internet Information Services 7.5-ը - դա նոր FTP սերվեր է, DNS-ը՝ անվտանգության ընդլայնումը և DirectAccess-ը։ Ինչպես նշված էր՝ ապահովում է 256 պրոցեսորներ նախկին սերվերային օպերացիոն համակարգը՝Windows Server 2003 ապահովում էր միայն 64-ը։ Այս կամ այն սերվերի դերում ապահովում է ֆայլի դասավորությունը։ Ապահովում է նաև մի քանի տիպի դասակարգումներ մեկ ֆայլում։

Windows PowerShell 2.0;
Հնարավորություն է տալիս ջնջել GUI տեղադրելուց հետո;
iSCSI ապահովում;
Կլասիկ ինտերֆեյս և Windows 7 ծրագիր։
Մարգարիտ Աթաբեկյան

Մարգարիտ Լևոնի Աթաբեկյան (օգոստոսի 22, 1917(1917-08-22), Բաքու, Ռուսական կայսրություն - նոյեմբերի 3, 1996(1996-11-03)), հայ գրականագետ, թարգմանիչ, բանասիրական գիտությունների թեկնածու, ԽՍՀՄ գրողների միության անդամ 1943 թվականից։ Բանաստեղծ Լևոն Աթաբեկյանի դուստրը, բանաստեղծ Աշոտ Գրաշու կինը։


== Կենսագրություն ==
Ծնվել է Բաքվում։ 1938 թվականին ավարտել է Մոսկվայի մանկավարժական ինստիտուտի գրականության ֆակուլտետը։ Հետագայում սովորել է նույն ինստիտուտի ասպիրանտուրայում։ Այդ տարիներին միաժամանակ աշխատել է ՀամԼԿԵՄ Կենտկոմի մանկապատանեկան գրականությունում որպես խմբագիր։ 1946 թվականին տեղափոխվել է Երևան։
1953 թվականին, Մոսկվայում, «Հովհաննես Թումանյանը գրաքննադատ» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1956 թվականին Երևանում ռուսերեն լույս է տեսել նրա «Հովհաննես Թումանյանը գրաքննադատ» մենագրությունը։ Աշխատել է Երևանի Վ. Բրյուսովի անվան ռուսաց և օտար լեզուների մանկավարժական ինստիտուտում։ Կատարել է մի շարք թարգմանություններ։


== Ծանոթագրություններ ==
Հելմշտադտ

Հելմշտադտ  (գերմ.՝ Helmstadt), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 2583 մարդ (ըստ 2010 թվականի դեկտեմբերի 31-ի)։ Տարածքը կազմում է 22,80 կմ²։ Պաշտոնական կոդ՝ 09 6 79 144։


== Ծանոթագրություններ ==


== Արտաքին հղումներ ==
Պաշտոնական էջ
Ենիջե Վերին

Ենիջե Վերին, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կոզլով (գյուղ, Մոգիլյով-Պոդոլսկիի շրջան)

Անվան այլ կիրառումների համար տե՛ս՝ ԿոզլովԿոզլով (ուկրաիներեն՝ Козлів), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1582 թվականին։
2001 թվականի տվյալներով Կոզլով գյուղում բնակվում էր 684 մարդ։ Բնակավայրը զբաղեցնում է 1,7 կմ² տարածք։ Բնակչության խտությունը կազմում էր 402,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոմաչինցի (գյուղ, Սոկիրյանիի շրջան)

Անվան այլ կիրառումների համար տե՛ս՝ ԼոմաչինցիԼոմաչինցի (ուկրաիներեն՝ Ломачинці), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Լոմաչինցի գյուղում բնակվում էր 2 217 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկշունչներ

Երկշունչներ (լատ.՝ Dipnoi), ձկների ենթադաս, որի շնչառությունը միաժամանակ և՛ քիմուխտային է, և՛ թոքային։ Թոքերի դերը կատարում է ձևափոխված լողափամփուշտը, որը միացած է կլանին։ Մարմինը երկարավուն է (մինչն 2մ)՝ կողերում սեղմված կամ օձաձկնաձև։ Բնորոշ է ներքին քթանցքերի՝ խոանների առկայությունը։ Նախասիրտը միջնապատով բաժանված է աջ և ձախ նախախորշի։ Ունեն թոքային արյան շրջանառություն։ Թիկնալարը պահպանվում է ամբողջ կյանքում։ Աղիքը պարուրաձն փականով բացվում է կլոակայում։ Հայտնի է 12 ընտանիք․ 9-ը՝ բրածո, 3-ը՝ ժամանակակից՝ Ceratodidae (1 սեռ, 1 տեսակ), Lepidosirenidae (1 սեռ, 1 տեսակ) և Protopteridae (1 սեռ, 3 տեսակ)։ Տարածված են Ավստրալիայում, Հարավային Ամերիկայում, Կենտրոնական Աֆրիկայում։ Ապրում են քաղցրահամ ջրերում, դանդաղահոս և ոչ խորը ջրամբարներում, սնվում են անողնաշարավոր կենդանիներով, մանր ձկներով, երկկենցաղներով։ Որոշ տեսակներ (օրինակ, եղջերատամը) բարձրանում են ջրի մակերես և շնչում մթնոլորտային օդը։ Արդյունագործական նշանակությունը մեծ չէ։ Երկշունչների բրածո մնացորդները հայտնի են դևոնի շրջանից և ատամնավոր թիթեղների տեսքով հանդիպում են ամենուր։
Օլբիա

Օլբիա (իտալ. Olbia, սարդ. Terranoa), քաղաք իտալական Սարդինիա մարզում՝ Օլբիա-Տեմպիո գավառում։ Հանդիսանում է գավառի վարչական կենտրոնը։ Սահմանակից է Ալա դեի Սարդի, Արցակենա, Գոլֆո Արանչի, Լոիրի Պորտո Սան Պաոլո, Մոնտի, Պադրու, Սանտ'Անտոնիո դի Գալուրա, Տելտի համայնքներին։ Բնակչության թվով Սարդինիայում գրավում է չորրորդ տեղը (հաջորդում է Կալյարիին, Սասարիին և Կուարտու Սանտ Էլենային), տարածքով՝ երկրորդ տեղը։ 2018 թվականի դեկտեմբերի 31-ի տվյալներով քաղաքի բնակիչների թիվը եղել է 60 731։
Բնակավայրի հովանավոր սուրբը Սիմպլիցիո Օլբիացին է, ով եղել է քաղաքի առաջին եպիսկոպոսը։ Քաղաքի տոնը նշվում է մայիսի 15-ին։


== Պատմություն ==
Օլբիա քաղաքի պատմությունը սկիզբ է առել նուգարա-հունական դարաշրջանում։ Հետագայում այս տարածքը նվաճվել է փյունիկեցիների, հռոմեացիների և կարթագենացիների կողմից։
Շնորհիվ իր աշխարհագրական նպաստավոր դիրքի, Օլբիան հանդիսանում էր առևտրական ճանապարհների Միջերկրական ծովում։ Օլբիան եղել է հարուստ քաղաքներից մեկը կղզում։ Այդ մասին վկայում են հասարակական շինությունների ջրանցույցները, ռոմանական ծերպերը, կամուրջները, գերեզմանոցները։
XIX դարում քաղաքը անվանվել է Տերրանովա Պաուզանիա և միայն 1939 թվականին այն կրկին ստացել է իր հին անվանումը և դարձել Օլբիա։


== Պատկերասրահ ==

		
		
		
		


== Կլիմա ==
Օլբիային բնորոշ է միջերկրածովյան կլիման (նշագրումը՝ Csa)՝ մեղմ ձմեռներով, տաք գարուններով ու աշուններով և շոգ ամառներով։ 


== Ծանոթագրություններ ==


== Արտաքին հղումներ ==
http://www.comune.olbia.ot.it/ Օլբիա. պաշտոնական կայք  (իտալերեն)
City of Olbia
GCatholic
Հույս (Հովհաննես Թումանյան)

«Հույս (Հովհաննես Թումանյան)», Հովաննես Թումանյանի ստեղծագործություններից է, գրվել է 1896 թվականի հունվարի 14-ին։


== Պատմություն ==
Թումանյանի ընտանիքի արխիվում պահվում է մեկ ինքնագիր։
Առաջին անգամ տպագրվել է 1972 թվականին՝ Բանբեր Երևանի համալսարանի 1-ին համարի 156-րդ էջում։ Հրատարակել է Արամ Ինճիկյանն ու այս և «Քեզ, գոված մուսա, ես չեմ ճանաչում․․․» ոտանավորների մասին տվել է հետևյալ ծանոթագրությունը․ 


== Ծանոթագրություններ ==
(4993) Կասարդ

(4993) Կասարդ (անգլ.՝ Cossard), աստերոիդ աստերոիդների հիմնական գոտում։ Հայտնաբերվել է 1983 թվականի ապրիլի 11-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,369339 ա. մ., առավելագույնը մոտենում է 2,2235 ա. մ. հեռավորության վրա և հեռանում 2,5151 ա. մ.։ Արեգակի շուրջ մեկ ամբողջական պտույտ է կատարում 1332,11 երկրային օրվա ընթացքում, իր ուղեծրով շարժվելով միջինում 0,270248 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4993) Կասարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրաոխոս

Բրաոխոս(իսպ.՝ Braojos), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Տարածքը 25 կմ²։ Բնակչությունը՝ 191 մարդ (ըստ 2010 թվականի)։


== Պատկերասրահ ==

		


== Արտաքին հղումներ ==
Braojos de la Sierrako udalaren webgunea(Իսպաներեն)
Web de actividades en Braojos Archived 2011-05-31 at the Wayback Machine.
Գյոքթեփե (այլ կիրառումներ)

Գյոքթեփե, կարող է վերաբերել՝

Գյոքթեփե - գյուղ Արևմտյան Հայաստանում, Խարբերդի վիլայեթի Չարսանջակի գավառակում
Գյոքթեփե - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Գյոքթեփե - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Մղձավանջ

Մղձավանջ, նաև ծանր տանջալից երազ, ոչ հաճելի երազ, որն առաջացնում է գիտակցության ուժեղ զգայական պատասխան՝ հիմնականում վախի, հուսահատության, տագնապի և տխրության ձևով։ Երազը կարող է ընդգրկել անհարմարության, հոգեկան կամ հոգեբանական սարսափի իրավիճակներով։ Մղձավանջ ունեցողները սովորաբար արթնանում են դիսթրեսի վիճակում և կարճ ժամանակահատվածում ի վիճակի չեն լինում նորից քնել։
Մղձավանջները կարող են պայմանավորված լինել ֆիզիոլոգիական պատճառներով՝ անհարմար դիրքով պառկելը, ջերմությունը կամ հոգեբանական պատճառներով՝ սթրեսը, տագնապը և թմրանյութերը։ Քնից առաջ հաց ուտելը, որը արագացնում է օրգանիզմի նյութափոխանակությունը և գլխուղեղի ակտիվությունը, կարող է խթանել մղձավանջների առաջացումը։
Հաճախակի մղձավանջները կարիք ունեն բժշկական միջամտության, քանի որ կարող են խախտել քնի բնականոն ընթացքը և առաջացնել անքնություն։


== Ծագումնաբանություն ==
Հայերենում մղձավանջ բառը ծագել է մուղձ արմատից և վանջ անհայտ նշանակությամբ բառից, մղձուկը նշանակում է «շնչահեղձություն, խեղդվելը, շունչը կտրելը» և իր հերթին հավանաբար ծագել է բնիկ հնդեվրոպական *mel՝ «մանրել, ջարդել» արմատից։


== Հաճախակիություն և տեսակներ ==
Արթուն ժամանակ վախի ու վախկոտության քանակը ուղիղ համեմատական է մղձավանջների քանակի հետ։ Քնի հետազոտությունները ցույց են տվել, որ երազների ընթացքի շուրջ 75%-ը առաջացնում են բացասական զգացմունքներ։ Սակայն, ավելի քիչ հավանական է, որ մարդիկ կհիշեն տհաճ երազները։
Մղձավանջի սահմանումներից մեկը՝ արթնացումն է քնի ցիկլի ընթացքում՝ բացասական զգացմունքներով, ինչպիսին օրինակ վախն է։ Մղձավանջ հանդիպում է ամեն ամիսը մեկ։ Հինգ տարեկանից փոքր երեխաների մոտ մղձավանջներ համարյա չեն հանդիպում, բայց հաճախ են հանդիպում ավելի մեծ երեխաների մոտ (25%-ը ամեն շաբաթ նվազագույնը մեկ մղձավանջ է ունենում)։ Մղձավանջներն ամենահաճախն են հանդիպում պատանիների մոտ։


== Ծանոթագրություններ ==
Աասու

Աասու (էստ․՝ Aasu), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հացահատիկ (պտուղ)

Հացահատիկ, հացահատիկային բույսերի սերմերի պտուղը, ինչպես նաև այլ բույսերի սերմ։ 

Այլ իմաստով հացահատիկը օգտագործվում է որպես հավաքական հասկացություն։ Այն նշանակում է հացահատիկային և լոբազգիների սերմերի զանգվածային քանակություն, որը հանդիսանում է հացահատիկային արտադրության արտադրանքի մեջ և մտնում է մարդու հիմնական սննդի մեջ, օգտագործվում է որպես հումք սննդի արդյունաբերության տարբեր ճյուղերի համար, ինչպես նաև որպես կեր գյուղատնտեսական կենդանիների համար։
Փոխաբերական իմաստով հացահատիկը կարող է նշանակել մի փոքր մասնիկ, սաղմ, սկիզբ, ինչպես նաև ինչ-որ բանի միջուկ։


== Հացահատիկի կազմ ==
Հասուն հացահատիկի հացահատիկային լոբազգիները էնդոսպեռմ չեն պարունակում։ Այն ընդգրկում է սերմ (կեղև), որի տակ գտնվում է սաղմը։


== Հացահատիկը մշակույթում ==
Ինչ-որ բանի առանձին մասնիկ (օրինակ՝ «մարգարտյա հատիկ», «խավիարի հատիկ», «վառոդի հատիկ», «օսլային հատիկներ», «քլորոֆիլային հատիկներ»)։
Ինչ-որ բանի մի փոքր բաժին կամ մասնիկ («ժողովրդական իմաստության հացահատիկ»,«ճշմարտության հատիկ»,«փառասիրության հատիկ»)։
Սաղմը կամ ինչ-որ բանի սկիզբը։


== Հետաքրքիր փաստեր ==
Չեխական չափման համակարգում հացահատիկը հեռավորության չափման միավոր է։
Պատմականորեն, քաշի շատ միջոցների էտալոնները հավասար էին տարբեր բույսերի ցորենի (սերմերի) զանգվածին։


== Ծանոթագրություններ ==
Հաքսբերխեն

Հաքսբերխեն (հոլ.՝ Haaksbergen ( արտասանություն)), համայնք Նիդերլանդների Օվերեյսել մարզում։ Տարածքը 104,92 կմ² է, բնակչությունը՝ 24.413 (2011 թ.)։ Մեկ շնչի տարեկան միջին եկամուտը 12.600 եվրո է։
Վեյկե-Մաառյա (Էստոնիայի շրջան)

Վեյկե-Մաառյա շրջան (էստ․՝ Väike-Maarja vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Վեիկե-Մաառյա գյուղական ավանը։


== Բնակչություն ==
2011 թվականի տվյալներով շրջանում բնակվում էին 5056 մարդ։ Բնակչության խտությունը շրջանում կազմում էր 11,04 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Միլաս

Միլյաս (թուրքերեն՝ Milas, հնում Միլյասի — Μύλασα կամ Μύλασσα), քաղաք Թուրքիայի հարավարևմտյան մասում, Մուղլայի մարզում։ Գտնվում է Էգեյան ծովի ափին՝ Բոդրումի օդանավակայանից 10 կիլոմետր հեռավորության վրա։ Համարվում է Մուղլա քաղաքի արբանյակ քաղաքներից մեկը։ Եղել է Կարիայի և Մենթեշեի մայրաքաղաքը։ Միլյասի տարածքում առկա են 27 հնագիտական վայրեր, ինչը Թուրքիայի մնացած քաղաքների համեմատությամբ ռեկորդային է։ 
XIII դարի կեսերից Միլյասի շրջակայքը բնակեցվել է թյուրքերով, որոնց գլխավորել է Մենթեշե բեյը։ Միլյասը դարձավ նրանց մայրաքաղաքը, իսկ վարչական կենտրոնը՝ Բեչին ամրոցը, որը գտնվում էր Միլյասից 5 կիլոմետր հեռավորության վրա։ Բնակչությունը՝ ▲139 446 մարդ (2018)։
1390 թվականին Միլյասը Մենթեշե իշխանության հետ միասին մտել է Օսմանյան կայսրության կազմը։ Սակայն, 12 տարի անց Լենկ Թեմուրը, Անկարայի մոտ տեղի ունեցած ճակատամարտի ժամանակ, վճռորոշ հարված հասցրեց թյուրքական ուժերին։ Միլյասը 1451 թվականին հետ է նվաճվել Մեհմեդ II սուլթանի կողմից։
20-րդ դարի սկզբին, Միլյասի բնակչությունը կազմել է 9 000 մարդ, որից 2900-ը հույներ, մոտ 1000-ը՝ հրեաներ, մնացածը՝ թուրքեր։ Միլյասում բնակվող հույները 1923 թվականին փոխանակվել են Հունաստանում բնակվող թուրքերի հետ։ 1950-ական թվականներին հրեա բնակչությունը արտագաղթել է Իսրայել։


== Ծանոթագրություններ ==
Կրապիվինսկի

Կրապիվինսկի (ռուս.՝ Крапивинский), քաղաքատիպ ավան Ռուսաստանի Կեմերովոյի մարզի Կրապիվինսկի շրջանի կազմում։
Բնակչությունը 2010 թվականին գրանցված տվյալներով կազմում էր 7965 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիբո V (Բլուայի դուքս)

Տիբո V Բարի դը Բլուա (ֆր.՝ Thibaut V le Bon de Blois, 1130-հունվարի 20, 1191), Բլուայի, Շատոդենի և Շարտրի դուքս 1152-1191 թվականներին։ Բլուայի, Շամպանի և Շարտրի դուքս Տիբո II Մեծի և Մատիլդա Կարինտիացու որդին։ Եղել է Լյուդովիկոս VII-ի կնոջ՝ թագուհի Ադել Շամպայնցու, Հենրիխ I Շամպանցու, Գիլոմ Սպիտակաձեռնի, Էտիեն դը Սանսերի, Ագնես դը Բլուայի, դը Բար կոմսուհու և Բուրգունդիայի դքսուհի Մարիա դը Բլուայի եղբայրը։


== Կենսագրություն ==
1152 թվականին նա դարձավ Ֆրանսիայի սենեշալ։ Այդ տարում հոր մահից հետո ժառանգում է Շարտրի և Բլուայի դքսությունները։ Նրա ավագ եղբայր Հենրիխ I-ը ժառանգում է Շամպայնի դքսությունը, իսկ փոքր եղբորը՝ Էտիենին, հասնում է Սանսերի դքսությունը։
Տիբոն մեծ մասամբ ապրում էր Շարտրում, որտեղ վերանորոգեց և ամրացրեց քաղաքի պատերը։
Տիբոն առաջին անգամ ամուսնացավ Սիբիլ դը Շատո Ռենարի հետ, որի միջոցով դարձավ դը Շատո Ռենարի սենյոր։ Նրա մահվանից հետո Տիբոյի քույր Ադել Շամպանցին նրան ամուսնացրեց Ադելի խորթ դստեր, Լյուդովիկոս VII-ի և Ալիենոր Ակվիտանցու դուստր Ալիքս Ֆրանսիացու հետ։
Երիտասարդ թագավոր Ֆիլիպ II-ի դեմ ապստամբության ժամանակ, որին մասնակցում էին Ֆրանսիայի խոշոր ավատատերերից շատերը, այդ թվում՝ Տիբոյի մեծ եղբայրը՝ Հենրիխ I-ը, նա միացավ ապստամբներին, բայց հետո հաշտվեց արքայի հետ և նրա հետ մասնակցեց Խաչակրաց երրորդ արշավանքին։ 1190 թվականի ամռանը Տիբոն ժամանեց Սուրբ Երկիր։
Մահացել է 1191 թվականի հունվարի 20-ին Աքքայի պաշարման ժամանակ։


== Ընտանիք և երեխաներ ==
1-ին կին. Սիբիլ դը Շատո-Ռենար (մինչև 1164 թվականը)
2-րդ կին. (1164) Ալիքս Ֆրանսիացի (1150-1195 թթ.), Ֆրանսիայի թագավոր Լյուդովիկոս VII-ի և Ալիենոր Ակվիտանցու աղջիկ։ Ունեցել են 7 երեխա.Տիբոն, Հենրին և Ֆիլիպը մահացել է մանուկ հասակում.

Լյուդովիկ (մահացել է 1205 թվականին), Բլուայի, Կլերմոնի և Շարտրի դուքս, կին՝ Եկատիրինա, Կլերմոն ան Բովեզիի դքսուհի
Մարգարիտա (1170-1230 թթ.), Բլուայի և Շատոդենի դքսուհի
1-ին ամուսին. (մոտավորապես 1183 թվականից) Հուգո III դ'Ուազի (մահացել է 1189 թվականին), Կամբրեյի վիկոնտ
2-րդ ամուսին. (մոտավորապես 1190 թվականից) Օտոն I (մահացել է 1200 թվականին), Բուրգունդիայի դուքս
3-րդ ամուսին. (1200 թվականից) Գոտե II դ'Ավեն (մահացել է 1246 թվականին), դը Գիզի սենյոր
Ադելաիդա, 1227 թվականին Ֆոնտեվրոյի մայրապետ
Իսաբելա (մահացել է 1248 թվականին), Շարտրայի դուքս և Ռոմորանտենի դուքս
1-ին ամուսին. Սուլպիցի դ'Ամբուազ
2-րդ ամուսին. Ժան դը Մոնմիրայ (մահացել է 1244 թվականին), Կամբրեյի վիկոնտ


== Ծանոթագրություններ ==


== Արտաքին հղումներ ==
(ֆր.) Բլուայի դքսեր
Ֆոզզի

«Ֆոզզի» (անգլ.՝ Fozzy), ամերիկյան մետալ խումբ։ Ստեղծվել է Ատլանտայում (Ջորջիա նահանգ)՝ 1999 թվականին՝ մենակատար Քրիս Ջերիքոյի և կիթառիստ Ռիչ Ուորդի կողմից։
Խմբի ներկայացուցիչներն են Քրիս Ջերիքոն (վոկալ, ստեղնաշարային գործիքներ), Ռիչ Ուորդը (կիթառ, բեք վոկալ), Ֆրենկ Ֆոնտսիրը (հարվածային գործիքներ), Բիլի Գրեյը (կիթառ, բեք վոկալ) և Ջեֆ Ռոուզը (բաս կիթառ, բեք վոկալ)։
Խումբն սկզբնապես հայտնի է եղել որպես «Ֆոզզի Օսբորն» (ներշնչված բրիտանացի ռոք երգիչ Օզզի Օսբորնի բեմական կեղծանունից)։ Խումբը նկարագրելիս, վոկալիստ Ջերիքոն մի առիթով նշել է. «Եթե Մետալիկան և Ջուրնին ապօրինի զավակ ունեցած լինեին, դա կլիներ Ֆոզզին»։


== Սկավառակագրություն ==
Fozzy (2000)
Happenstance (2002)
All That Remains (2005)
Chasing the Grail (2010)
Sin and Bones (2012)
Do You Wanna Start a War (2014)
Judas (2016)


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էքզիստենցիալ ճգնաժամ

Էքզիստենցիալ ճգնաժամ (լատ.՝ existentia – գոյություն; հին հունարեն՝ κρίσις – որոշում, շրջադարձային կետ), տագնապային վիճակ, հոգեբանական խոր անհարմարավետության զգացում գոյության իմաստի մասին մտածելիս։ Առավել տարածված է այն շրջաններում, որտեղ գոյատևելու համար հիմնական կարիքները բավարարված են։


== Նկարագրություն ==
Այս վիճակը բավականին նման է սոցիոլոգիական անոմիա հասկացությանը։ Այն երբեմն կապում են նաև անցումային տարիքի (14-16 տարեկան), միջին տարիքի (40 տարեկան) ճգնաժամի հետ։
Հիմնականում, էքզիստենցիալ ճգնաժամն առաջանում է, երբ մարդը հանկարծակի գիտակցում է, որ չգիտի, թե իր ինչին է պետք կյանքը, կամ զգում է իր մահվան անխուսափելիությունը։
Մարդը բախվում է պարադոքսի հետ, երբ հավատում է իր կյանքի կարևորությանը, բայց միաժամանակ հասկանում է, որ գոյությունը ինքնին նշանակություն և իմաստ չունի։ Այդ ժամանակ առաջանում է կոգնիտիվ դիսոնանս։
Երբեմն էքզիստենցիալ ճգնաժամը կարող է առաջ գալ մարդու կյանքում որևէ նշանակալի իրադարձության կամ փոփոխության պատճառով։ Նման իրադարձությունների տիպիկ օրինակ են կյանքին սպառնացող իրական վտանգի առաջացումը, սիրելի մարդու կորուստը, հոգեներգործող նյութերի օգտագործումը (օրինակ՝ LSD), մեկուսի բանտարկությունը, և այլն։
Էքզիստենցիալ ճգնաժամը կարող է առաջանալ հետևյալ խնդիրների պատճառով.

խոշոր դեպրեսիվ խանգարումներ;
անքնություն;
երկարատև մեկուսացում;
դժգոհություն կյանքից;
հոգեբանական տրավմա։Այսպիսի ճգնաժամի ժամանակ մարդը կարող է ունենալ.

մեկուսացվածության և միայնության զգացում;
իր՝ մահկանացու լինելու գիտակցում, կամ վստահություն, որ հանդերձյալ կյանք գոյություն չունի;
գիտակցում, որ իր կյանքը չունի որևէ իմաստ և նպատակ;
իրականության զգացման և աշխարհայացքի կորուստ։


=== Ճգնաժամի հաղթահարումը ===
Նորվեգացի փիլիսոփա Պետեր Զապֆեն «Վերջին Մեսսիա» էսսէ-ում առաջարկում է էքզիստենցիալ ճգնաժամի հաղթահարման քառաստիճան տարբերակ. մեկուսացում, ֆիքսում, շեղում և սուբլիմացիա։
Կարճաժամկետ և ոչ կլինիկական հետազոտությունը պարզել է, որ Acetaminophen-ի մի դոզան կարող է նվազեցնել էքզիստենցիալ անհանգստության որոշ ասպեկտներ։


== Ծանոթագրություններ ==


== Տես նաև ==
Էքզիստենցիալիզմ
Նիհիլիզմ
Գործակիցներ

Գործակիցներ վիճակագրության մեջ, հարաբերական մեծություններով արտահայտված որակական ցուցանիշներ, այսինքն միատեսակ կամ տարատեսակ, բայց միմյանց հետ կապված սոցիալ-տնտեսական երևույթների չափերի համեմատումը ներկայացնող արդյունքներ։ Ըստ բովանդակության գործակիցներ (վիճակագրության մեջ) կարող են բնութագրել․

սոցիալ-տնտեսական որևէ երևույթի զարգացման արագությունը (դինամիկայի գործակից),
որոշակի միջավայրում երևույթի առաջացման հաճախականությունը, օրինակ, ծնելիության գործակից,
աշխատանքային, նյութական կամ դրամական ռեսուրսների օգտագործման աստիճանը, օրինակ, սարքավորումների էքստենսիվ (ժամանակի մեջ) կամ ինտենսիվ (ըստ հզորության) բեռնվածության գործակից, արդյունավետության բոլոր գործակիցներ․,
կոորդինացիան, այսինքն որակապես տարբեր երևույթների փոխկապվածությունը, օրինակ, բնակչության խտության գործակից,
հատկանիշների մեծության վարիացիան (տատանողականություն), օրինակ, ռիթմիկության գործակից։Գործակիցները արտահայտվում ևն տոկոսներով, հազարի հարաբերությամբ, մեկի հարաբերությամբ (բայց ոչ բոլոր հարաբերական մեծություններն են գործակիցներ)։
Վերեմիևկա (այլ կիրառումներ)

Վերեմիևկա, կարող է վերաբերել՝

Վերեմիևկա - գյուղ, Ուկրաինայի Խմելնիցկիի մարզի Կրասիլովի շրջանում
Վերեմիևկա - գյուղ, Ուկրաինայի Կիրովոգրադի մարզի Բոբրինեցի շրջանում
ProcDump

ProcDump, հրամանի տողի միջոցով աշխատող ծրագիր, որը նախատեսված է մշակչի ծրագրերի մոնտիթորիքնգի, ինչպես նաև հարկադրական կասեցման համար։ Պրոցեսսների նմանատիպ կասեցումը կարող են օգտագործել անդիմինստրատորները կամ ծրագր մշակողները։ Այն կարող է նաև կատարել կասեցումներ, ելնելով համակարգի կատարողական հաշվիչների արժեքներից։


== Բնութագիր ==
Սկզբնապես, ProcDump-ը հասանելի է եղել միայն Microsoft Windows օպերացիոն համակարգի համար։ 2018 թվականի նոյեմբերին, Microsoft հաստատեց Sysinternals-ի ծրագրերի ( ներառյալ՝ ProcDump,  ProcMon), ադապտացումը Linux օպերացիոն համակարգի համար։ Ծրագիրը բաց աղբյուր է։ Այն լիցենզավորված է MIT լիցենզիայով և կոդի աղբյուրը հասանելի է GitHub-ում։
Linux տարբերակի համար անհրաժեշտ է Linux kernels-ի 3․5 տարբերակ և բարձր և կարող է մեկնարկվել Red Hat Enterprise Linux / CentOS 7, Fedora 26, Mageia 6, Ubuntu 14.04 LTS։ Այն ճշգրտորեն չունի այն ողջ առանձնահատկությունները ինչ-որ ունի Windows-ի համար նախատսված տարբերակը։


== Ծանոթագրություններ ==


== Արտաքին հղումներ ==
ProcDump - Windows Sysinternals | Microsoft Docs
GitHub - microsoft/ProcDump-for-Linux: A Linux version of the ProcDump Sysinternals tool
Սրունք-վեգային հոդ

Սրունք-վեգային հոդ մարդու, սրունքի ոսկրերի միացումը ոտի ոսկրերի հետ։ Սրունք-վեգային հոդը կազմում են մեծ ու փոքր ոլոքների ստորին ծայրերը և գարշապարի ոսկրը՝ վեգոսկրը։ Վերջինս իր ստորին մակերեսով միաժամանակ հոդավորվում է ստորադիր ոսկրերի՝ կրունկոսկրի և նավակոսկրի հետ, կազմելով սրունք-թաթային հոդի ստորին հարկը։ Այս հոդերը և ոտքի ոսկրերի կամարը կարևոր նշանակություն ունեն քայլելու պրոցեսում։ Սրունք-վեգային հոդը կողքերից ամրապնդվում է մի քանի ամուր կապաններով, որոնք, սկսվելով միջային ու դրսային պճեղներից, տարածվում են գարշապարի ոսկրերի վրա։ Հոդի ամրությանը զգալի չափով նպաստում են նաև նրան շրջապատող մկանների ջլերը։ Հոդաշապիկը առջևից և ետևից բարակ է և ավելի քիչ է պաշտպանված։ Սրունք-վեգային հոդում կատարվում են ծալման և տարածման շարժումներ, իսկ ոտնաթաթի ազատ կախված դիրքում հնարավոր է նաև կողմնային շարժումներ՝ զատում և տարբերում։ Սրունք-վեգային հոդի շրջանում ոտի ոլորման պատճառով հաճախ տեղի է ունենում կողմնային կապանների պատռվածք և պճեղների կոտրվածք, որը սովորաբար զուգորդվում է թերհոդաղաղտումով։
Խռնեկ

Խռնեկ, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Բերրի գյուղաքաղաքից արևմուտք, Մնձուր գետի աջ կողմում, գետափից 2 կմ հեռու։


== Բնակչություն ==
1872-1873 թվականներին ուներ 12 տուն հայ, 5 տուն թուրք, 1893 թվականին՝ 20 տուն հայ և 5 տուն քուրդ, իսկ 1915 թվականին՝ 73 տուն՝ 375 քուրդ բնակչով։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային աղբյուրներ ==
Խռնեկն ուներ Ս. Հակոբ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==